નવી દિલ્હી: દિલ્હી મ્યુનિ. કોર્પોરેશન (એમસીડી)ની ચૂંટણી પહેલાં અરવિંદ કેજરીવાલની આમ આદમી પાર્ટી (આપ)માં આંતરિક લડાઈ ચરમસીમાએ પહોંચી છે. કેટલાક લોકોનું માનવું છે કે આ આંતરિક વિખવાદના કારણે આમ આદમી પાર્ટી (આપ) તૂટી શકે છે. બવાનાના પક્ષના ધારાસભ્ય વેદ પ્રકાશ ભાજપમાં જોડાયા બાદ હવે એવું માનવામાં આવી રહ્યું છે કે આપના ચાર વધુ ધારાસભ્ય કોંગ્રેસના સંપર્કમાં છે. આ અગાઉ પંજાબ વિધાનસભાની ચૂંટણીમાં પણ આપને પરાજયનો સામનો કરવો પડ્યો છે.